paragraph_text: Any Old Wind That Blows je album Johnnyja Casha, objavljen 1973. u izdanju Columbia Recordsa. Iznjedrio je tri hita, od kojih je najpoznatiji "Oney", broj dva na country ljestvici singlova. Naslovna pjesma te "If I Had a Hammer" Petea Seegera (koju su prije toga snimili Peter, Paul and Mary) također su postali singlovi. Sam Cash je ponovno snimio "Country Trash" gotovo tri desetljeća kasnije, na albumu American III: Solitary Man. Sami album se popeo na peto mjesto country ljestvice.